Pertentlig i Bentley

«Pertenlig i Bentley» er en norsk sang som ble skrevet av Øystein Sunde og utgitt 11. november 2016 på Sundes musikkalbum Bestefar. Sunde synger i duett med Ingrid Bjørnov. Opptaket ble gjort i Rainbow Studio i Oslo i årene 2014-2016 med Jan Erik Kongshaug som lydtekniker.

Teksten handler om en dame og en mann fra to forskjellige miljøer; men som likevel finner sammen. Dette blir ikke uproblematisk. Avslutningen blir uventet ved første gangs lytting. Ideen til teksten startet opp med strofer hvor første ord hadde et rimeord på et bilmerke (slik som i tittelen). Ellers er sangen en parodi på det Sunde kaller «sleip-country». Teksten er gjengitt i CD-heftet/omslaget til Bestefar.

«Pertentlig i Bentley» har blitt spilt på konserter siden januar 2012.

Musikere og instrumenter 

Øystein Sunde: vokal, akustisk gitar, elektrisk gitar
Ingrid Bjørnov: vokal
Stian Carstensen: steel gitar
Øystein Fosshagen: fele, mandolin
Olaf Kamfjord: bass
Knut Hem: trommer

Referanser 

Sanger fra 2016
Sanger skrevet av Øystein Sunde